Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barkos Berruezo andreak aurkeztutako gaurkotasun handiko galdera, jakitekoa ea Landa Garapeneko eta Ingurumeneko Departamentua zer ildo ari den lantzen, Covid-19aren balizko ondorioei begira, Hondakinei eta haien fiskalitateari buruzko Foru Legean jasotzen den hondakinen funtsari dagokionez.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioaren eledun Uxue Barkos Berruezo andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Landa Garapeneko eta Ingurumeneko kontseilariak maiatzaren 14ko Osoko bilkuran ahoz erantzun dezan:

Landa Garapeneko eta Ingurumeneko Departamentua zer ildo ari da lantzen, Covid-19aren balizko ondorioei begira, Hondakinei eta haien fiskalitateari buruzko Foru Legean jasotzen den hondakinen funtsari dagokionez?

Iruñean, 2020ko maiatzaren 10ean

Foru parlamentaria: Uxue Barkos Berruezo